
Eredménykommunikáció



[bookmark: _GoBack]Az EFOP-3.8.2-16-2016-00001 azonosító számon nyilvántartott, „Szociális humán erőforrás fejlesztése” című kiemelt projekt (a továbbiakban: Projekt) vállalásai között szerepel a minősített személyiségfejlesztő foglalkozások szervezése és lebonyolítása is; úgy mint: Csoportszupervízió szociális, gyermekjóléti és gyermekvédelmi ellátásban/ Esetmegbeszélés szociális, gyermekjóléti és gyermekvédelmi ellátásban/ Teamszupervízió szociális, gyermekjóléti és gyermekvédelmi ellátásban c. továbbképzések.

A 2020. szeptember 18-án érkezett főigazgatói utasítás értelmében az eredetileg kontaktórás formára tervezett képzések nem tudtak megvalósulni a kialakult vírushelyzet okán.
Azonban a Projekt intézkedett a képzések átminősítéséről, így ennek a rugalmas és kézenfekvő megoldásnak köszönhetően 2021. március 8-án a képzések tovább folytatódhattak immár online formában. 
2021. június 14-én 99 csoport képzése zárult le sikeresen, közel 1000 fő részvételével.

Ezek a képzések a vártnál is eredményesebbek lettek, nagyon pozitív visszajelzéseket kaptunk!

A résztvevők körében végzett eredménykommunikációs felmérések kapcsán a zárókérdőívek adataiból informálódtunk.

Az összesített résztvevői visszajelzések szerint határozottan kijelenthető, hogy a képzéseink elérték céljukat és kivívták a résztvevők elégedettségét, hiszen 100%-ban teljesen alkalmasnak ítélték meg a továbbképzések típusát a tudásanyag átadására, illetve az elmélet-gyakorlat arányát is kiegyensúlyozottnak találták.

A képzés oktatóit maximálisan felkészültnek, naprakész tudással rendelkezőnek és jól érthetőnek titulálták. Véleményük szerint a képzés lebonyolításához szükséges segédeszközök és segédanyagok nagyban elősegítették a tananyag elsajátítását.

Az oktatói tananyaggal kapcsolatos résztvevői visszajelzések is kiemelkedő elégedettséget mutatnak. 
Azt jól felépített, lényegre törő, jól érthető és kellően gyakorlatias jelzőkkel illették, valamint figyelemreméltóan magas értékelést kapott a munkavégzés során történő hasznosíthatósága is. 

A továbbképzésre történő jelentkezés a Projekt által kifejlesztett internetes felületen, az OJKF oldalon keresztül történik. Erről egybehangzóan úgy nyilatkoztak, hogy jól átlátható és könnyen kezelhető minden hallgató számára.

A képzéseken történő részvételi hajlandóság továbbra is hangsúlyos mértéket mutat; sikerességét és eredményességét az is jól tükrözi, hogy a résztvevő hallgatók 100%-a ajánlaná munkatársának a tanfolyamainkat.     

